text: шодыралы сарыарқаның орта бөлігіндегі сарысу, құланөтпес өзендерінің суайрығы, ұсақ шоқылы тау. орташа биіктігі теңіз деңгейінен 500 600 м; абсолюттік биіктігі 650 м. ендік бағытта доғаша иіліп 45 50 км-ге созылып жатыр, ені 15 20 км. тау бастары бұйратты жұмыр, беткейлері сай-жырамен тілімделген. аңғарларда шалғын, беткейлерінде жусан өседі. жайылым ретінде пайдаланылады. суайрық бөлігі жоғарғы девонға дейінгі интрузиялық граниттерінен, батыс және шығыс етектері төменгі және орта девон жыныстарынан түзілген.